Olennainen yhdelle ruudulle | smoisala
Olennainen yhdelle ruudulle	Posted by smoisala on 03/07/2014
Posted in: käyttäjä, kokemus, sähköinen asiointi, toiminta, viestintä.	Tagged: tehokkuus, toiminta, työnteko.	Jätä kommentti
Työn puolesta saan olla mukana pohtimassa asiakkaille tarjottavien verkkopalvelujen lisäksi meidän omia työkalujamme. Miten päivittäinen aherrus voisi tapahtua mahdollisimman joustavasti ja tehokkaasti, ja mikäpä tällaiselle laiskimukselle sopisikaan paremmin.
Tavoitteena on, että tulevaisuudessa työntekijä näkee yhdessä ruutunäkymässä ilman infoähkyä kaikki päivittäiseen pakertamiseen tarvittavat tiedot ja tehtävät, jotta esimerkiksi kotisairaanhoitaja ja maankäyttöinsinööri voivat työskennellä sujuvasti kaukana toimistosta.
Kevään aikana olemme hahmotelleet kysymysrunkoa ja alustavia työpöytäideoita esimerkiksi Nortalin Perttu Tolvasen materiaalien pohjalta. Näitä ajatuksia testailimme ryhmähaastatteluissa, joissa olemme samalla keränneet työntekijöiden tarpeita ja toiveita sekä kirjattu nöyrästi haasteita.
Omassa selainikkunassa näkyvälle työpöydälle toivottiin ennen kaikkea
Suuri osa haastatelluista kaipasi myös mahdollisuutta räätälöidä oman selainikkunansa itselleen sopivammalla tavalla: omat tietolähteet, tietojärjestelmät, itseään kiinnostavimmat uutisaiheet vain yhden klikkauksen päähän.
Luonnollisesti kaikkien haastateltujen oletuslähtökohtana oli, että jatkossa emme tarvitsisi kuin yhden käyttäjätunnuksen ja salasanan päästäksemme tietoon ihan kaikkialla.
Kuitenkin suureena haasteenamme on, miten sähköiset työvälineemme ja sisäiset viestimme saavuttavat esimerkiksi hoitajat potilaan vuoteen vierellä tai opettajat luokissa.
Työntekoa kehitettäessä pohdinnat eivät voikaan keskittyä vain tiedon siirtymiseen järjestelmästä toiseen vaan sen tavoittavuuteen ja tavoitettavuuteen.
← Elävä arkisto rikastuttaa sisältöjä	Onneksi olkoon valokuva! →	Vastaa Peruuta vastaus	Kirjoita kommenttisi tähän...